hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
–Հոյասքանչ։ Իմ մասին մի մտածի, կարևոը դու ես։ Քո տղեն որ ստեղ ա, ուրեմն ամեն ինչ լավ ա լինելու, հանգիստ քնի, քո քունը ես ապահովում եմ։
2 ամիս 20 օր էր մնացել ծառայության ավարտին, երբ պատերազմն սկսվեց։ Սեպտեմբերի 27-ին 3.30 զանգեց, ասեց՝ «ամեն ինչ նորմալ ա, չնեղվես, մամ ջան, տղեդ հերոս ա», ինձ հանգստացնում էր։ Հենց առաջին օրը տանկ էր առգրավել, ընկերները պատմում են, որ երբ իր ընկերոջը խփել են, ինքը երդվել էր, որ վրեժ կլուծի ու հենց էդ խփած տանկն էլ առգրավում ա թուրքից։
Ինչպես կյանքում, էնպես էլ կռվի ժամանակ Սամվելս անձնվիրաբար նվիրվել ա հայրենիքին, անգամ ընկերոջը կռվի դաշտից հանել ա, ու հենց իր ձեռքերի վրա էլ զոհվել ա։
Շուտ–շուտ էր զանգում, թեկուզ իր հեռախոսով էլ չէ, բայց զանգում էր։ Ասում էր՝ «սաղ նորմալ ա, լավ եմ», ու անջատում էր։ Շատ բաներ էր պատմում էր, որ սա զենքի կռիվ չի, բայց ասում էր, որ լավ ա լինելու, ամեն անգամ հարցնում էր՝ «ի՞նչ են ասում, ե՞րբ ա ավարտվելու», ամեն րոպե սպասում էր։
Վերջին անգամ իր հետ խոսել ենք հոկտեմբերի 6-ին, կարծես հրաժեշտ լիներ․ բոլորի հետ խոսեց։ «Մամ ջան, պուպուշ մնա, շատ եմ սիրում քեզ», սրանք եղան իր վերջին խոսքերը։ Միշտ ասում էր, որ լավ ա լինելու, իրա խոսքն էր դա։ Շատ ժպտերես էր, իրան տխուր չէիր տեսնի։ Մենակ մի օր շատ տխուր էր ձայնը, հետո իմացանք, որ շատ զոհեր են ունեցել էդ օրը։
Մատաղիսում ա եղել ինքը։ Շրջափակման մեջ են եղել, դուրս են հանել, տեղափոխել Դրմբոն։ Սամս երկրորդ օրն էր՝ զանգել էր, ասում էր՝  «սաղ դիրքերը գրավված են, մենակ մերն ա մնացել՝ 101 դիրքը»։ Այսինքն, շրջափակման մեջ են եղել։ Հետո որ պատմում են, փաստորեն հետ նահանջ են տվել, իրանք էլ թողել են դիրքերը։ Դրմբոնից տանում են Մարտակերտ, Մարտակերտից Վարնկաթաղ բարձունքը պաշտպանելու, ու էդտեղ ԱԹՍ խփում ա իրանց, էլ բարձունք չեն հասնում։
6 օր լուր չունեցանք, որ զանգում էինք՝ ասում էին, որ իրեն տեսել են, ողջ ա, բայց խաբում էին, 7–ին ա դեպքը տեղի ունեցել։ Հոկտեմբերի 12–ին երեկոյան նոր իմացանք, ու իրեն գտանք Մեծամորից։
Սամս ստացել ա Մարտական ծառայության մեդալը, արժանացել ա «Մարտական Խաչ» 2-րդ աստիճանի շքանշանի։ Շատ պատվոգրեր ունի, անգամ իր զոհվելուց հետո ես էլի շնորհակալագիր եմ ստացել՝ որպես լավ զինվորի։
Ընկերները պատմում եմ, որ շատ պարտաճանաճ էր, ամեն գործի մեջ կար։ Մեկն ասում ա՝ զինանոցում ինչ տեսակի զենք ունեին, Սամվելը տիրապետում էր։ Կյանքում էլ էր տենց, ամեն ինչի ձգտում էր, տենց բան չկար, որ ինքը չիմանար։ Բայց ամենից շատ շախմատն էր սիրում։
Դպրոցում շախմատի դասասենյակը Սամվելիս անունով ա անվանակոչվելու էսօր։ Երեկ իրար խառնված պատրաստվում էի, էստեղ–էնտեղ էի գնում, հետո մտածեցի՝ էս ի՞նչ եմ անում, ինչի՞ համար, ինչի՞ պիտի պատրաստվեի ու ինչի՞ն եմ պատրաստվում հիմա․ հարսանի՞ք ա, ի՞նչ ա․․․
Նախորդ նյութըԿադրային խոշոր փոփոխություններ ՀՀ Զինված ուժերում
Հաջորդ նյութըԲայդենը հայտարարեց Ռուսաստանի դեմ նոր պատժամիջոցների սահմանման մասին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Ադրբեջանը կրկին խախտել է հրադադարի ռեժիմը
Նյու Յորքում կայացել է Փաշինյանի և Բլինքենի հանդիպումը
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայկական Կարմիր խաչի ընկերությունն արձագանքում է ներքին տեղահանված անձանց մարդասիրական կարիքներին
Դատավոր Ալեքսանդր Ազարյանը հրաժարականի դիմում է ներկայացրել․ նրա լիազորությունները դադարեցվել են
Edit with Live CSS
Write CSS OR LESS and hit save. CTRL + SPACE for auto-complete.